open-index/open-wikipedia-markdown huggingface dataset:
Γκάρι Χολτ

Ο **Γκάρι Γουέιν Χολτ** (*πραγ. όνομα "Gary Wayne Holt"*) είναι Αμερικάνος κιθαρίστας της thrash metal μουσικής, γνωστός ως μέλος των συγκροτημάτων Exodus και Slayer.

## Βιογραφία
Ο Γκάρι Χολτ γεννήθηκε στις 4 Μαΐου 1964 στο Ρίτσμοντ της Καλιφόρνια.

Το 1981 εντάχθηκε στους Exodus αντικαθιστώντας τον Τιμ Ανιέλο και συγκροτώντας δίδυμο κιθαριστών μαζί με τον Κερκ Χάμμετ, ο οποίος δύο χρόνια αργότερα μεταπήδησε στους Metallica. Το πρώτο άλμπουμ του συγκροτήματος με τίτλο "*[[Bonded by Blood]]*" που κυκλοφόρησε το 1985 θεωρείται ένα από τα σπουδαιότερα άλμπουμ στην ιστορία του thrash metal. Ακολούθησε μία σειρά δίσκων μέχρι το 1992, όταν οι Exodus διαλύθηκαν. Ο Χολτ, σε συνεργασία με τον κιθαρίστα Ρικ Χάνολτ αποτέλεσαν το βασικό συνθετικό δίδυμο του συγκροτήματος, ενώ μετά την οριστική επανένωση των Exodus το 2001, είναι ο μοναδικός μουσικός που έχει παίξει σε όλους τους δίσκους του συγκροτήματος.

Έχει συνεργαστεί με τους Destruction, τους Hypocrisy, τους Heathen και τους Panic, ενώ έπαιξε στο "*Witchkrieg*" των Witchery μαζί με τον Λι Άλτους και έχει κάνει την παραγωγή στο "*Waking into Nightmares*" των Warbringer.

Από το 2011 και έπειτα, αντικαθιστούσε τον κιθαρίστα Τζεφ Χάνεμαν των Slayer, κατά τις περιόδους στις οποίες βρισκόταν σε θεραπεία. Μετά το θάνατο του τελευταίου, ο Χολτ συμφώνησε να αναλάβει τα καθήκοντα του δεύτερου κιθαρίστα στο συγκρότημα, δουλεύοντας παράλληλα με τους Exodus.

Τον Σεπτέμβριο του 2015, πραγματοποιήθηκε η κυκλοφορία του πρώτου άλμπουμ των Slayer με τον Χολτ στην κιθάρα, με τίτλο "*[[Repentless]]*". Την ίδια χρονιά προκάλεσε αίσθηση καθώς εμφανίστηκε σε συναυλίες των Slayer με μπλουζάκι στο οποίο ήταν τυπωμένη η φράση «Σκοτώστε τις Καρντάσιαν».

## Δισκογραφία

## Παραπομπές


## Πηγές
* Gary Holt - Encyclopaedia Metallum: The Metal Archives
* Exodus Guitarist Gary Holt - Biography - Day Trender
* MusicMight :: Artists :: EXODUS - Rockdetector.com

## Εξωτερικοί σύνδεσμοι

* Επίσημη ιστοσελίδα των Exodus

Κατηγορία:Αμερικανοί κιθαρίστες
Κατηγορία:Ροκ μουσικοί
Ιταλική Σχολή των αδελφών Λειχούδη

Η **Ιταλική Σχολή** ήταν εκπαιδευτικό ίδρυμα που ίδρυσαν οι Σωφρόνιος Λειχούδης και Ιωαννίκος Λειχούδης τον 17ο αιώνα στη Μόσχα

## Περιστατικά ίδρυσης της Σχολής
Τον Μάρτιο του 1697 οι αδελφοί Λειχούδη έπρεπε να διδάσκουν ιταλικά στους μαθητές της Ακαδημίας,βάσει μιας διαταγής της ρωσικής κυβέρνησης. Αλλά αυτό δεν υλοποιήθηκε ποτέ. Δύο μήνες αργότερα ακολούθησε νέα διαταγή,η οποία αποτέλεσε τη βάση για την ίδρυση μιας άλλαης ανεξάρτητης σχολής της ιταλικής γλώσσας με τους δικούς της μαθητές. Έτσι η σχολή συστήθηκε στις 15 Μαΐου 1697.
Ήταν το πρώτο εκπαιδευτικό ίδρυμα το οποίο δεν ήταν υπό την πατριαρχική αρμοδιότητα, αλλά στην αρμοδιότητα του κράτους, του υπουργείου υπαλλήλων.
Η ίδρυση στη Μόσχα ενός σχολέιου για τη μάθηση της ιταλικής γλώσσας είχε ως αιτία της στρατιωτικά, πολιτικά, και επιστημονικά ενδιαφέροντα του κράτους. Επίσης οι Ρωσοτουρκικές συγκρούσεις έσπρωχναν τη Ρωσία προς τη Βενετία και για τις μεταξύ τους διαπραγματεύσεις απαιτούνταν διπλωμάτες με γνώση της Ιταλικής γλώσσας. Τέλος ήταν γνωστή η πρόοδος των επιστημών στα ιταλικα γράμματα,στη χημεία και στη ναυτική τέχνη και έπρεπε να μεταφραστούν τα αντίστοιχα έργα στην ρωσική γλώσσσα

## Οικονομική κατάσταση
Η χρηματοδότηση της σχολής πραγματοποιείται από το κράτος. Όμως τα χρήματα για τη σχολή δεν χορηγούνταν τακτικά: μισθοί δασκάλων, μαθητών,τα χρήματα για ξύλα, ενώ η επιδότηση περιοριζόταν μόνο για τους φτωχούς.
## Διδάσκοντες και μαθητές
Οι μοναδικοί δάσκαλοι του ιδρύματος ήταν οι Σωφρόνιος Λειχούδης και Ιωαννίκος Λειχούδης
Μεταξύ των μαθητών ήταν τέκνα αρχόντων,αριστοκρατών της Μόσχας,γραφειοκρατών, πλούσιων εμπόρων,εκκλησιαστικών προσώπων,μερικοί στρατιώτες του συντάγματος Σεμιόνοβσκι.
Η πρώτη εγγραφή έγινε στις 15 Μαΐου 1697 από 55 άτομακαι η δεύτερη στις 12 Νοεμβρίου από 115 άτομα. Στην πραγματικότητα οαριθμός των μαθητών ήταν πιο μικρός: από τους 55 που εγγράφτηκαν φοοιτούσαν μόνο οι 12. Φαίνεται απως η ανάγκη εκμάθησης της ιταλικής γλώσσας δεν είχε βρει απήχηση μεταξύ των εμπόρων, αριστοκρατών και ευγενών. Κυρίως επικαλούνταν λόγους υγείας και την ηλικία για να αρνηθούν.
## Διδακτικά βιβλία
Ελάχιστες είναι οι αναφορές σχετικά με τα συγγράμματα: έχουμε μία μνεία σχετικά με ένα αναγκαίο σύγγραμμα, το *Lementar* που αντιστοιχεί σε ένα εγχειρίδιο στοιχειώδους εκπαίδευσης της ιταλικής γλώσσας.

## Πηγές
* Dzhamilja N. Ramazanova, «Η Ιταλική Σχολή των αδελφών Λειχούδη (Η διαμόρφωση του συστήματος της εκπαιδεύσης στη Ρωσία και η πολιτική του Μεγάλου Πέτρου στη Μεσόγειο)», στο:Ρωσία και Μεσόγειος Πρακτικά Α' Διεθνούς συνεδρίου (Αθήνα, 19-22 Μαΐου 2005), τομ.Α', εκδ.Ηρόδοτος, Αθήνα, 2011,σελ.333-339

Κατηγορία:Σχολεία ανά χώρα
Συνταγματικό δημοψήφισμα στην Αίγυπτο 2014

Στην Αίγυπτο διεξάχθηκε **συνταγματικό δημοψήφισμα** στις 14 και 15 Ιανουαρίου 2014, με τους Αιγυπτίους της διασποράς να ψηφίζουν το διάστημα μεταξύ 8 και 12 Ιανουαρίου. Το νέο Σύνταγμα τέθηκε σε ισχύ στις 18 Ιανουαρίου 2014.

## Πλαίσιο
Ο Μοχάμεντ Μόρσι ανατράπηκε έπειτα από το πραξικόπημα του 2013. Ο μεταβατικός πρόεδρος Αντλί Μανσούρ όρισε χρονοδιάγραμμα, με σκοπό την άμεση αλλαγή με αρχική αναθεώρηση του ανασταλθέντος Συντάγματος του 2012.

Η διαδικασία για την αναθεώρηση του συντάγματος του 2012 ξεκίνησε με μία 10μελή επιτροπή απαρτιζόμενη από ειδικούς νομικούς. Η επιτροπή των 10 προέβη σε αξιοσημείωτες αλλαγές σε σύγκριση με το σύνταγμα του 2012. Η εργασία της επιτροπής των 10 ολοκληρώθηκε στις 20 Αυγούστου 2013.

Η δεύτερη φάση της διαδικασίας συμπεριελάμβανε τις αλλαγές από μια επιτροπή με 50 άτομα, τα οποία ανακοινώθηκαν την 1η Σεπτεμβρίου 2013. Ο Αμρ Μούσα επιλέχθηκε ως πρόεδρος της επιτροπής των 50. Το σχέδιο του  συντάγματος δόθηκε στον πρόεδρο Μανσούρ στις 3 Δεκεμβρίου 2013.

Η τελευταία πρόταση του συντάγματος ήταν η απαγόρευση στα πολιτικά κόμματα που έχουν ως βάση τη "θρησκεία, τη φυλή, το φύλο ή τη γεωγραφία". Κρατική θρησκεία ορίζεται το Ισλάμ και σε αυτό εδράζεται το δικαστικό σύστημα.  Ταυτόχρονα, εγγυάται την ανεξιθρησκεία. Η θητεία του Προέδρου θα είναι τετραετής και θα μπορεί να υπηρετεί ως και 2 θητείες. Για τα επόμενα 8 χρόνια, ο Υπουργός Άμυνας θα ορίζεται από το στρατό.

## Διεξαγωγή
Το Tamarod, η ΕΕ και 27.000 παρατηρητές μετέβησαν στη χώρα προκειμένου να επιβλέψουν την ψηφοφορία. Οι δικαστές που ανήκουν στην Αδερφότητα των Μουσουλμάνων να αποκλείονται από την επιτήρηση των εκλογών στα εκλογικά κέντρα.

Σύμφωνα με το Παρατηρητήριο Ανθρωπίνων Δικαιωμάτων (Human Rights Watch), σε συγκρούσεις που έγιναν στις 14 Ιανουαρίου 2014 σκοτώθηκαν 11 άνθρωποι. Ωστόσο, από το Υπουργείο Υγείας αναφέρθηκαν 8 νεκροί κατά την πρώτη ημέρα της ψηφοφορίας και άλλοι 2 κατά τη δεύτερη ημέρα.

## Αποτελέσματα
Γύρω στο 90% των ψηφοφόρων υπερψήφισαν το νέο σύνταγμα.

## Παραπομπές


## Εξωτερικοί σύνδεσμοι
*Egypt's constitution 2013 vs. 2012: A comparison , Al Ahram-English, 9-12-2013 (Σύγκριση του Συντάγματος του 2013 με εκείνο του 2012)
*Αγγλική μετάφραση του σχεδίου Συντάγματος του 2013, Atlantic Council, 6-12-2013
*The Draft in the media (Opinions)

2014
Κατηγορία:Δημοψηφίσματα το 2014
Υδατοπορίνες

Οι **υδατοπορίνες** ή **ακουαπορίνες** είναι διαμεμβρανικές πρωτεΐνες (ΜΙΡs) - κανάλια, που εντοπίζονται στην κυτταρική μεμβράνη και τον τονοπλάστη. Οι υδατοπορίνες βρίσκονται σε μεγάλη ποικιλία κυττάρων, ζωϊκών και φυτικών. Διευκολύνουν τη μεταφορά του νερού δια μέσου των μεμβρανών. Στα θηλαστικά, οι υδατοπορίνες βρίσκονται στα κύτταρα του νεφρού, όπου βοηθούν στην επαναρρόφηση νερού. Υπάρχουν 35 υδατοπορίνες στο Arabidopsis, 5 στην λεύκα.
Δομή: έχουν έξι διαμεμβρανικές αέλικες  οι οποίες σχηματίζουν έναν στενό υδατικό δίαυλο που διαπερνά τη μεμβράνη. Δύο βρόχοι σχηματίζουν ημιέλικες οι οποίες αναδιπλώνονται στο εσωτερικό του διαύλου. Ο δίαυλος περιέχει έναν στενό πόρο
που περιορίζει τη διέλευση των μορίων ύδατος, ώστε να περνάει ένα κάθε φορά, ενώ δεν επιτρέπει την είσοδο φορτισμένων ιόντων.

Κατηγορία:Πρωτεΐνες
Σαχέρ Ζαρούρ

Ο **Σαχέρ Ζαρούρ** (γεννημένος στις 14 Μαρτίου 1983 στο Μοντρέιγ-σου-Μπουά της Γαλλίας) είναι Γαλλοαλγερινός ποδοσφαιριστής ο οποίος αγωνίζεται ως αμυντικός για λογαριασμό της ΑΚ Αρλ-Αβινιόν, ομάδας της γαλλικής Λιγκ 2.

## Συλλογική Καριέρα
### Ντιζόν ΦΚΟ
Στις 16 Σεπτεμβρίου 2009, ο Ζαρούρ υπέγραψε συμβόλαιο συνεργασίας διάρκειας τριών ετών με την ομάδα της Λιγκ 2, Ντιζόν ΦΚΟ. Δύο ημέρες αργότερα, πραγματοποίησε το ντεμπούτο του με τη νέα του ομάδα μπαίνοντας ως αλλαγή στην αναμέτρηση πρωταθλήματος απέναντι στην ΦΚ Μετς. Στις 2 Οκτωβρίου 2009, ο Ζαρούρ πέτυχε το πρώτο του τέρμα με τη φανέλα της νέας του ομάδας σε μία αναμέτρηση για το πρωτάθλημα απέναντι στην Χάβρη ΑΚ.

Τον Ιούλιο του 2012, ο Ζαρούρ μεταγράφηκε στην ομάδα της Λιγκ 2, ΑΚ Αρλ-Αβινιόν, βάζοντας την υπογραφή του σε συμβόλαιο διάρκειας δύο ετών.

## Παραπομπές


Κατηγορία:Αλγερινοί ποδοσφαιριστές
Κατηγορία:Γάλλοι ποδοσφαιριστές
Κατηγορία:Ποδοσφαιριστές Παρί ΦΚ
Κατηγορία:Ποδοσφαιριστές ΑΣ Κάννες
Κατηγορία:Ποδοσφαιριστές Ντιζόν ΦΚΟ
Κατηγορία:Ποδοσφαιριστές ΑΚ Αρλ-Αβινιόν
Κατηγορία:Ποδοσφαιριστές Λιγκ 2
Κατηγορία:Ποδοσφαιριστές Λιγκ 1
Κατηγορία:Αμυντικοί ποδοσφαιριστές
Φικάρδου

Το **Φικάρδου** είναι κοινότητα της επαρχίας Λευκωσίας στην Κύπρο.

## Τοποθεσία
Βρίσκεται κτισμένο σε νοτιοανατολική πλαγιά της οροσειράς Τρόοδος, σε απόσταση 40 περίπου χιλιομέτρων νοτιοδυτικά της Λευκωσίας. Το χωριό σήμερα έχει σχεδόν ερημώσει και σύμφωνα με την απογραφή του 2001 έχει 3 κατοίκους. Σε αυτό οδηγούν δύο δρόμοι, ένας από την Κλήρου και ο άλλος από το Καλό Χωριό Ορεινής. Σε κοντινή απόσταση βρίσκονται το επίσης παραδοσιακό χωριό Λαζανιάς και το Μοναστήρι της Παναγίας του Μαχαιρά.

Το χωριό αποτελεί ιδιοκτησία του Τμήματος Αρχαιοτήτων, το οποίο το 1978 κήρυξε ολόκληρο το χωριό σε «Αρχαίο Μνημείο» και «Ελεγχόμενη Περιοχή». Το χωριό έχει δηλωθεί από το Υπουργείο Συγκοινωνιών και Έργων ως υποψήφιο Μνημείο Παγκόσμιας Κληρονομιάς της UNESCO.

## Ιστορία
Το Φικάρδου καθώς και τα γύρω χωριά ιδρύθηκαν από  κατοίκους των κατά καιρούς λεηλατημένων παράκτιων πόλεων, οι οποίοι  αναγκάστηκαν να καταφύγουν στα βουνά για ασφάλεια .  Οι δυσμενείς συνθήκες διαβίωσης, αναπόφευκτα οδήγησε σε σχηματισμούς φατριών  υιοθετώντας έτσι και το νόμο της μαχαίρας ως επίλυσης  διαφορών. Η περιοχή,  ελεγχόμενη από αυτή  την αταξική κοινωνία έγινε γνωστή ως το βουνό και δάσος Μαχαίρα.  Ένας καθοριστικός παράγοντας που βοήθησε τον πολλαπλασιασμό αυτών των φατριών σε κοινότητες, ήταν η ίδρυση της Ιεράς Μονής Παναγίας του Μαχαιρά.

Λόγω του ότι η τοποθεσία ήταν γνωστή ως τα λημέρια των φυγάδων   "φυγά Ανδρον" η κοινότητα κατέληξε να είναι γνωστή ως Φικάρδου.
Αν και  το χωριό δεν καταγράφεται να υπήρξε φέουδο κατά τη διάρκεια της Φραγκοκρατίας, ούτε και κατά τη διάρκεια της ενετικής περιόδου, ωστόσο κρατικοί ερευνητές ιστορίας ταυτίζουν το όνομα του χωριού με το όνομα ενός ενετού συμβολαιογράφου του Θωμά Φικάρδος, στα τέλη του 15ου αιώνα. 

## Ο θρύλος
Φημολογείται ότι η συμμορία ενός Σίμωνα αφού δολοφόνησαν τον Ρήγα της Κύπρου,  κρύφτηκαν στο Φικάρδου και στη συνέχεια διέφυγαν στο εξωτερικό. Εκεί έθαψαν και τον κλεμμένο θησαυρό, με το αίνιγμα  ότι ο θησαυρός είναι κρυμμένος εκεί που η σκιά  της βουνοκορφής  δείχνει την 160η μέρα του χρόνου.

## Δραστηριότητες
Καθώς η ευρύτερη περιοχή του χωριού αποτελείται από ακαλλιέργητη  δασική και άγονη γη, οι κύριες ασχολίες ήταν εκτροφή-κατσικιών, λίγα αμπέλια και δημητριακά. Αρκετοί Φικάρδειοι ήταν υπάλληλοι του Μοναστηριού.  Μια από τις πιο κερδοφόρες δραστηριότητες των κατοίκων κατά τον 13ο και 14ο αιώνα, ήταν η συσσώρευση των άγριων ελαιόδεντρων από το δάσος για τις ανάγκες των ελαιώνων που δημιουργήθηκαν από το Μοναστήρι.

## Πληθυσμός
Ο πίνακας που ακολουθεί παρουσιάζει τον πληθυσμό του χωριού όπως καταγράφηκε στις απογραφές πληθυσμού που έγιναν στην Κύπρο.




## Παραπομπές


## Βιβλία
*Histoire de l'île de Chypre: Louis, de Mas Latrie
*Voustronios, George: Chronicle Cyprus
*Menardos, Simos: Topographical and Folkloric Studies.
* Χρονικόν του Μαχαιρά

## Εξωτερικοί σύνδεσμοι
*

Κατηγορία:Κοινότητες της Επαρχίας Λευκωσίας
Κατηγορία:Χωριά της Πιτσιλιάς
Ναυμαχία του Καφηρέα

Η **Ναυμαχία του Καφηρέα** ή **Ναυμαχία του Κάβο Ντόρο** (ακρωτήριο της Εύβοιας) έγινε στις , μέσα στο πλαίσιο του Αγώνα για την ανεξαρτησία της Ελλάδας.

## Ιστορία
Την 21η&nbsp;Μαΐου 1825 ο τουρκικός στόλος υπό του Χοσρέφ Πασά εντοπίστηκε ανοιχτά της Ύδρας από την πρώτη ελληνική μοίρα που ήταν κάτω από τις εντολές του Ανδρέα Μιαούλη. Έσπευσε να τον συναντήσει και η δεύτερη ελληνική μοίρα υπό των Γεωργίου Σαχτούρη, Νικόλαο Αποστόλη και Γεωργίου Ανδρούτσου. Η συνάντηση έγινε την 23η&nbsp;Μαΐου έξω από το ερημονήσι Γερακούλι, στη θαλάσσια περιοχή μεταξύ Εύβοιας, Άνδρου, Κέας και Αττικής, όπου δόθηκε σκληρή μάχη στο στενό μεταξύ της Άνδρου και του ακρωτηρίου του Καφηρέα (Κάβο Ντόρο). Την εκλογή του θαλάσσιου αυτού χώρου για ναυμαχία υπέδειξαν στον αντιναύαρχο Γεώργιο Σαχτούρη οι Σπετσιώτες εξάδελφοι Ιωάννης και Αναγνώστης Κυριακός. Τριανταπέντε ελληνικά πλοία με τρία πυρπολικά αντιμετώπισαν πάνω από πενήντα τουρκικά, που συνόδευαν σαράντα φορτηγά, τα περισσότερα με ξένες σημαίες.

Κατά την έκθεση του Γεωργίου Σαχτούρη, ο οποίος επέβαινε του πλοίου «*Αθηνά*», η ναυμαχία άρχισε στις 9 το πρωί και κράτησε μέχρι τις 6 το απόγευμα. Κατά τις 3 μετά το μεσημέρι οι Έλληνες διέσπασαν την τουρκική παράταξη και αμέσως, σαν από σύνθημα, δύο πυρπολικά διοικούμενα από τον Υδραίο Γιάννη Ματρόζο και τον Σπετσιώτη Λάζαρο Μουσούν, όρμησαν εναντίον της τουρκικής δικρότου φρεγάτας 66 κανονιών «*Χαζινέ-Γκεμισίν*» , η οποία μετέφερε το ταμείο του στόλου. Οι Έλληνες ναυτικοί ανατίναξαν την φρεγάτα, ενώ από την αριστερή πλευρά της ελληνικής παρατάξεως, το πυρπολικό του Υδραίου Μανόλη Μπούτη τίναξε μια κορβέττα 36 κανονιών. Μαζί με τη φρεγάτα χάθηκαν 800 άνδρες, μεταξύ των οποίων 150 του μηχανικού, καθώς και πάμπολλα πολεμοφόδια προοριζόμενα για το κάστρο της Πάτρας και το Μεσολόγγι, και μαζί με την κορβέττα άλλοι 300, από τους οποίους πολλοί ήταν Κοζάκοι, Αυστριακοί και Αρμένιοι. Οι απώλειες των Ελλήνων ήταν 3 νεκροί και 4 τραυματίες.

Είκοσι τουρκικά βρίκια και γολέττες κατέφυγαν στον κόλπο της Ερέτριας, και μια κορβέττα καταδιωκόμενη από 7 ελληνικά πλοία ρίχθηκε και πυρπολήθηκε από τους ίδιους τους άνδρες της στη Δελλαγράτσια της Σύρας. Πολλά μεταγωγικά (ίσως 30) έπεσαν στα χέρια των Ελλήνων. Μετά την ναυμαχία του Καφηρέα ο τουρκικός στόλος υπό του Χοσρέφ Πασά, με τριανταπέντε πλοία που του είχαν απομείνει, κατευθύνθηκε προς τον νότο, ενώ οι Έλληνες, μην έχοντας άλλα πυρπολικά για να του επιφέρουν νέα πλήγματα, τον άφησαν πλέον να φύγει.

## Παραπομπές


## Πηγές
* 
* 

Κατηγορία:Ναυμαχίες της Ελληνικής Επανάστασης του 1821
Κατηγορία:Ιστορία της Εύβοιας
Αγησίπολις

Το όνομα **Αγησίπολις** αυτό το φέρνουν οι:
#Αγησίπολις Α΄ γιος του Παυσανία, βασίλευσε στη Σπάρτη μεταξύ 395 π.Χ. - 380 π.Χ.
#Αγησίπολις Β΄ γιος του Κλεομβρότου, βασίλευσε στη Σπάρτητο 371 π.Χ.
#Αγησίπολις Γ' διαδέχτηκε στη Σπάρτη (220 π.Χ.) τον θείο του Κλεομένη Γ' και εκδιώχθηκε υπό την βασιλεία του Λυκούργου.
Αθλητική Ομοσπονδία Κέντρων Νεότητας Λεμεσού

Η ΑΟΚΝΕΛ (Αθλητική Ομοσπονδία Κέντρων Νεότητας Επαρχίας Λεμεσού) είναι ποδοσφαιρική ομοσπονδία της επαρχίας της Λεμεσού.

## Ιστορία
Η Αθλητική Ομοσπονδία Κέντρων Νεότητος Επαρχίας Λεμεσού, (Α.Ο.Κ.Ν.Ε.Λ.) ιδρύθηκε στις 10 Σεπτεμβρίου 1977 με πρωτοβουλία του Κοινονικού Λειτουργού κ. Ανδρέα Ολύμπιου, ο οποίος θεωρείται ο ιδρυτής, σε συνεργασία με την Επαρχιακή Επιτροπή Κέντρων Νεότητος Λεμεσού (Ε.Ε.Κ.Ν. Λεμεσού) της οποίας Πρόεδρος ήταν ο κ. Ανδρέας Χαραλάμπους, εκπρόσωπος του Κέντρου Νεότητος Κυβίδων, για να συντονίσει τον αθλητισμό ανάμεσα στο Κίνημα των Κέντρων Νεότητος της Επαρχίας Λεμεσού.

Οι σκοποί τους οποίους έθεσε από την ημέρα της ίδρυσης της η Α.Ο.Κ.Ν.Ε.Λ. και οι οποίοι αποτελούν μέχρι σήμερα τον ακρογωνιαίο λίθο για τα άτομα, τα οποία αφιλοκερδώς προσφέρουν τις υπηρεσίες τους ως μέλη του Διοικηικού Συμβουλίου της Ομοσπονδίας, είναι η προαγωγή και η πρόοδος του αθλητισμού ανάμεσα στο Κίνημα των Κέντρων Νεότητος και μελών τους νέων και νεανίδων, ανεξάρτητα από φυλή, θρήσκευμα ή εθνική καταγωγή.

Επιπρόσθετα , με τη διάδοση του αθλητισμού και της φυσικής αγωγής γενικότερα, σκοπείται η ανάπτυξη του φίλαθλου πνεύματος και η συνεργασία των φορέων του Κινήματος των Κέντρων Νεότητος σε πνεύμα αλληλεγγυης και αγάπης.

Με την επίτευξη των πιο πάνω σκοπών, η Α.Ο.Κ.Ν.Ε.Λ. επιδιώκει

α. Οργάνωση και διεξαγωγή των ετήσιων ποδοσφαιρικών πρωταθλημάτων (Πρώταθλημα – Κύπελλο – Παιδικό Πρωτάθλημα)

β. Διοργάνωση κοινοφελών δραστηριοτήτων

## Ιδρυτικά σωματεία

Τα ακόλουθα Κέντρα Νεότητος παραυρέθηκαν στην ιδρυτική Συνέλευση της Ομοσπονδίας και αποτελούν τα ιδρυτικά μέλη:

*Κέντρο Νεότητος Λεμεσού
*Κέντρο Νεότητος Κυβίδων
*Κέντρο Νεότητος Καντού
*Κέντρο Νεότητος Φασούλας
*Κέντρο Νεότητος Αυδήμου
*Κέντρο Νεότητος Πάχνας
*Κέντρο Νεότητος Ανώγυρας
*Κέντρο Νεότητος Επισκοπής
*Κέντρο Νεότητος Μαλιάς
*Κέντρο Νεότητος Βουνίου
*Κέντρο Νεότητος Αγίου Ιωάννη Πιτσιλιάς
*Κέντρο Νεότητος Ιδρύματος Σολωμόντος Παναγίδη
*Κέντρο Νεότητος Ομάδας Νέων Ιθάκη 

## Πρώτο Διοικητικό Συμβούλιο

Το Πρώτο Διοικητικό Συμβούλιο της Α.Ο.Κ.Ν.Ε.Λ., το οποίο εκλεγηκε στην ιδρυτική Συνέλευση της 10 Σεπτεμβρίου, 1977, αποτελείτο από τους ακόλουθους:

*Σώτος Σταυρινίδης                Πρόεδρος
*Γεώργιος Παρέα                   Αντιπρόεδρος
*Ανδρέας Ολύμπιος                 Γραμματέας
*Άλβις Κωνσταντινίδης             Οργανωτικός Γραμματέας
*Λεωνίδα Μυρτο                    Ταμίας
*Χριστόδουλος Γιάγκου             Μέλος
*Άριστος Παντελή                  Μέλος
*Χαράλαμπος Χαραλάμπους           Μέλος
*Κωστάκης Ιακώβου                 Μέλος

## Διοργανώσεις
Οι διοργανώσεις που διεξάγει η ΑΟΚΝΕΛ σήμερα είναι:
*Πρωτάθλημα ΑΟΚΝΕΛ
*Κύπελλο ΑΟΚΝΕΛ
*Super Cup ΑΟΚΝΕΛ

## Διακριθέντα σωματεία
Στην ιστορία της ΑΟΚΝΕΛ μόνο δύο ομάδες κατάφεραν να αγωνιστούν σε πιο ψηλή κατηγορία. Αυτές ήταν το ΚΝ Μαρωνιτών που έφτασε μέχρι τη Β΄ κατηγορία και το ΚΝ Καλού Χωριού Λεμεσού που αγωνίστηκε στη Δ΄ κατηγορία.

## Πηγές

*

## Εξωτερικοί σύνδεσμοι

* ΑΟΚΝΕΛ επίσημη ιστοσελίδα

Κατηγορία:Τοπικές Ποδοσφαιρικές Ομοσπονδίες Κύπρου
Κατηγορία:Επαρχία Λεμεσού
Σαμουέλ Αλεγκρό

Ο **Σαμουέλ Αλεγκρό** είναι Γάλλος ποδοσφαιριστής γεννημένος στις 14 Μαρτίου 1978 στο Σαιν-Σαμόν. Αγωνίζεται στην θέση του αμυντικού για λογαριασμό της Ρεντ Σταρ ΦΚ.

## Βιογραφία
Η ποδοσφαιρική του καριέρα ξεκίνησε από την Λουάν-Κουισό, στην Λιγκ 2 και στη συνέχεια στο Νασιονάλ, με την οποία μέτρησε συνολικά 115 συμμετοχές (7 τέρματα) το διάστημα μεταξύ 1998 και 2002. Υπέγραψε στη συνέχεια συμβόλαιο συνεργασίας με την Λα Ρος-συρ-Ιόν, ομάδα του Νασιονάλ, με την οποία αγωνίστηκε σε συνολικά 37 αναμετρήσεις (7 τέρματα). 

Έχοντας λάβει το βραβείο του Χρυσού Αστεριού του *[[France-Football]]* του Νασιονάλ, υπέγραψε σε ομάδα της Λιγκ 1, και πιο συγκεκριμένα την ΦΚ Μετς, στη διάρκεια του καλοκαιριού του 2003. Με την τελευταία, αγωνίστηκε συνολικά σε 43 αναμετρήσεις σε διάστημα 3 σεζόν. Μετά τον υποβιβασμό των *Messins* στην παρακάτω κατηγορία, μεταγράφηκε στην Σατορού, με την οποία αγωνίστηκε σε 65 αναμετρήσεις (2 τέρματα) σε διάστημα 3 σεζόν στη Λιγκ 2.

Τον Αύγουστο του 2008, ο Σαμουέλ Αλεγκρό εντάχθηκε στο έμψυχο δυναμικό της Αμιάν ΣΚ στην Λιγκ 2.Το συμβόλαιο συνεργασίας που υπέγραψε με τον σύλλογο της Πικαρντί έφτανε σε διάρκεια τα 2 χρόνια.

Η σεζόν 2010-2011 ήταν μια κενή σεζόν για τον ίδιο τον παίκτη, καθώς απέτυχε να βρει σύλλογο προκειμένου να συνεχίσει την καριέρα του. Συμμετείχε στις προπονήσεις που διοργανώνει η UNFP για τους ποδοσφαιριστές δίχως συμβόλαιο σε σύλλογο και στις 4 Αυγούστου 2011 υπέγραψε συμβόλαιο συνεργασίας με την Ρεντ Σταρ ΦΚ, ομάδα στην οποία κατάφερε, σε σύντομο διάστημα, να γίνει αρχηγός της.

## Σύλλογοι
* 1998-2002 : Λουάν-Κουισό
* 2002-2003 : Λα Ρος-συρ-Ιόν
* 2003-2005 : ΦΚ Μετς
* 2005-2008 : Σατορού
* 2008-2010 : Αμιάν ΣΚ
* 2010-2011 : χωρίς ομάδα
* Από το 2011 : Ρεντ Σταρ ΦΚ 93

## Διακρίσεις
* Πρωταθλητής Γαλλίας στη Νασιονάλ το 1999 με την Λουάν-Κουισό
* Χρυσό Αστέρι *[[France Football]]* του πρωταθλήματος της Νασιονάλ το 2003

## Στατιστικά
*  43 συμμετοχές στη Λιγκ 1
*  130 συμμετοχές και 3 τέρματα στη Λιγκ 2

## Παραπομπές


## Εξωτερικός Σύνδεσμος
* Προφίλ του Σαμουέλ Αλεγκρό στο footballdatabase.eu

Κατηγορία:Γάλλοι ποδοσφαιριστές
Κατηγορία:Ποδοσφαιριστές Λουάν-Κουιζώ ΦΚ
Κατηγορία:Ποδοσφαιριστές ΦΚ Μετς
Κατηγορία:Ποδοσφαιριστές ΛΜ Σατορού
Κατηγορία:Ποδοσφαιριστές Αμιάν ΣΚ
Κατηγορία:Ποδοσφαιριστές Ρεντ Σταρ ΦΚ
Κατηγορία:Αμυντικοί ποδοσφαιριστές
Δωρεοδόχος

**Δωρεοδόχος** είναι ένα από τα συμβαλλόμενα μέρη στη σύμβαση της δωρεάς. Είναι το συμβαλλόμενο μέρος που δικαιούται, χωρίς αντάλλαγμα, να λάβει το αντικείμενο της δωρεάς από τον δωρητή.

Ο δωρεοδόχος  έχει ενοχικό δικαίωμα να αποκτήσει την κυριότητα του δωρουμένου πράγματος ή δικαιώματος. 

Η δωρεά δεν μπορεί να καταρτισθεί χωρίς τη  σύμπραξη του δωρεοδόχου: ο δωρεοδόχος  αποδέχεται την υπόσχεση του δωρητή να τού μεταβιβάσει το δωρούμενο πράγμα ή δικαίωμα και έτσι καταρτίζεται η σύμβαση της δωρεάς. 

Παράδειγμα: Η Άννα επιθυμεί να δωρήσει  στη θυγατέρα της Μαρία ένα διαμέρισμα. Η Άννα καλείται "δωρήτρια" και η Μαρία "δωρεοδόχος". Με τη σύμβαση της δωρεάς (που πρέπει να γίνει συμβολαιογραφικώς) η Μαρία αποδέχεται την υπόσχεση της μητέρας της, Άννας, να τής δωρήσει το διαμέρισμα.  

## Βλέπε επίσης
*Δωρεά

Κατηγορία:Αστικό Δίκαιο
Συμβολαιογραφικός τύπος

**Συμβολαιογραφικός τύπος** καλείται  το εξωτερικό περίβλημα μιας δικαιοπραξίας που καταρτίζεται από τους δικαιοπρακτούντες ενώπιον συμβολαιογράφου.

Ο όρος **συμβολαιογραφικός τύπος** είναι νομικός όρος, του οποίου το περιεχόμενο δηλώνεται στην  καθομιλουμένη ως "συμβολαιογραφικό έγγραφο" ή "συμβόλαιο".

Κατά κανόνα, μια δικαιοπραξία, για να είναι έγκυρη, δεν χρειάζεται να γίνει με συμβολαιογραφικό τύπο ούτε με άλλον τύπο π.χ. με έγγραφο. Όταν, όμως, ρητώς ο Νόμος επιβάλλει να καταρτίζεται μια δικαιοπραξία με ορισμένο τύπο, οπότε ο απαιτούμενος τύπος χαρακτηρίζεται ως **συστατικός τύπος** (ad solemnitatem), τότε, εφόσον η δικαιοπραξία δεν καταρτισθεί με τον απαιτούμενο τύπο, είναι άκυρη.

## Ο συμβολαιογραφικός τύπος ως συστατικός τύπος
Ο συμβολαιογραφικός τύπος είναι συστατικός τύπος για τις δικαιοπραξίες με τις οποίες επέρχεται σύσταση, αλλοίωση ή κατάργηση δικαιώματος σε ακίνητα. Αν οι δικαιοπραξίες αυτές δεν καταρτισθούν με συμβολαιογραφικό τύπο, τότε είναι άκυρες. 
Επίσης, συμβολαιογραφικός τύπος (ως "συστατικός τύπος") απαιτείται για την κατάρτιση σύμβασης δωρεάς, για την  πώληση ακινήτου, για τη δημόσια διαθήκη κ.λπ..
Η παροχή πληρεξουσιότητας στον αντιπρόσωπο από αντιπροσωπευόμενο απαιτείται να γίνει με συμβολαιογραφικό τύπο, όταν στον αντιπρόσωπο παρέχεται η εξουσία να καταρτίσει δικαιοπραξία η οποία πρέπει να καταρτισθεί με συμβολαιογραφικό τύπο. Έτσι, π.χ. εάν κάποιος θέλει να αγοράσει ακίνητο με αντιπρόσωπο πρέπει το πληρεξούσιο να καταρτισθεί ενώπιον συμβολαιογράφου.

## Ο συμβολαιογραφικός τύπος ως αποδεικτικός τύπος
Συμβολαιογραφικός τύπος μπορεί (αλλά δεν επιβάλλεται να τηρηθεί) σε κάθε δικαιοπραξία, για λόγους ευχερέστερης αποδείξεως του περιεχομένου της. Ο συμβολαιογραφικός τύπος, για τις δικαιοπραξίες που δεν απαιτείται από τον Νόμο επί ποινή ακυρότητας, είναι  **αποδεικτικός τύπος** (ad probationem).

Κατηγορία:Αστικό Δίκαιο
Βραβεία Βρετανικής Ακαδημίας Κινηματογράφου 2013

Η **67<sup>η</sup> απονομή των [[Βραβεία Βρετανικής Ακαδημίας Κινηματογράφου|Βραβείων της Βρετανικής Ακαδημίας Κινηματογράφου]]**, γνωστά κυρίως ως **Βραβεία BAFTA**, τίμησαν τις καλύτερες ταινίες του 2013 και πραγματοποιήθηκε στις 16 Φεβρουαρίου 2014 στο Royal Opera House του Λονδίνου. Η απονομή μεταδόθηκε ζωντανά από τον τηλεοπτικό σταθμό BBC One και οικοδεσπότης της βραδιάς ήταν για ένατη φορά ο Στίβεν Φράι. Οι υποψηφιότητες ανακοινώθηκαν στις 8 Ιανουαρίου 2014 από τους Λουκ Έβανς και Έλεν ΜακΚρόρι.

## Νίκες και Υποψηφιότητες
### Ειδικό βραβείο (Academy Fellowship)
*Έλεν Μίρεν

## Πολλαπλές υποψηφιότητες
* **11**: *[[Gravity (ταινία)|Gravity]]*
* **10**: *[[12 χρόνια σκλάβος]]* και *[[Οδηγός διαπλοκής]]*
* **9**: *[[Captain Phillips]]*
* **5**: *Behind the Candelabra* και *[[Η Μαγική Ομπρέλα]]*
* **4**: *[[Philomena]]*, *[[Rush (ταινία, 2013)|Rush]]* και *[[Ο λύκος της Wall Street]]*
* **3**: *[[Θλιμμένη Τζάσμιν]]*, *[[Ο υπέροχος Γκάτσμπυ (ταινία, 2013)|Ο υπέροχος Γκάτσμπυ]]*, *[[Inside Llewyn Davis]]* και *[[Nebraska (ταινία)|Nebraska]]*
* **2**: Η Πράξη του Φόνου*, *Ο Μπάτλερ* και *Χόμπιτ: Η Ερημιά του Νοσφιστή*

==Πολλαπλές νίκες==
* *'6**: ''[[Gravity (ταινία)|Gravity]]''
* **3**: ''[[Οδηγός διαπλοκής]]''
* **2*': *12 χρόνια σκλάβος* και *Ο υπέροχος Γκάτσμπυ''

## Παραπομπές


## Εξωτερικοί σύνδεσμοι
* Επίσημη ιστοσελίδα των Βραβείων Βρετανικής Ακαδημίας

2014
BAFTA
Πισσώνας Εύβοιας

Ο **Πισσώνας** είναι πεδινό χωριό του Δήμου Διρφύων - Μεσσαπίων του Νομού Ευβοίας.

## Γενικά στοιχεία
μικρογραφία|αριστερά|Ο πύργος του Πισσώνα|468x468px
Ο Πισσώνας βρίσκεται βορειανατολικά της Χαλκίδας, στο δρόμο Νέας Αρτάκης – Στενής και σε υψόμετρο 100 μέτρων.

Ως οικισμός αναφέρεται επίσημα, μετά την Επανάσταση του 1821 και την ενσωμάτωση της Εύβοιας, το 1835 να προσαρτάται στον τότε δήμο Ληλαντίων με την παλιά του ονομασία *Πεισώντας*. Το 1924 με το ΦΕΚ 188Α - 08/08/1924 ορίστηκε έδρα της ομώνυμης κοινότητας και το 1940 το όνομά διορθώθηκε σε Πισσώνας. Σύμφωνα με το πρόγραμμα ''Καλλικράτης'' αποτελεί την τοπική κοινότητα Πιθώνος, η οποία υπάγεται στη δημοτική ενότητα Διρφύων του Δήμου Διρφύων - Μεσσαπίων. Με βάση με την απογραφή του 2021 έχει 413 κατοίκους.

Το χωριό βρίσκεται σε πεδινή έκταση και παράγει κηπευτικά, πολλά σιτηρά, ρετσίνα, όσπρια και καλαμπόκι.

## Δημογραφικά στοιχεία
Η πρόσφατη δημογραφική εξέλιξη του οικισμού, βάσει των εθνικών απογραφών, είναι η εξής:

## Εκκλησίες
Το χωριό έχει δύο εκκλησίες, τον Άγιο Γεώργιο (ενοριακός), η οποία είναι αγιογραφημένη και τον Άγιο Ιωάννη τον Θεολόγο, που είναι ο ναός του νεκροταφείου και εορτάζει τις 8 Μαΐου. Στο χωριό βρίσκονται δύο εξωκλήσια, ο Άγιος Σπυρίδων και ο Άγιος. Χαράλαμπος.

## Σύλλογοι
* Αθλητικός όμιλος Πισσώνα (1978)
* Μορφωτικός Εξωραϊστικός Σύλλογος Πισσώνα (1981)
* Αγροτικός Σύλλογος Πισσώνα

## Παραπομπές


## Εξωτερικοί σύνδεσμοι

* Ο επίσημος ιστότοπος του Πισσώνα 

Κατηγορία:Χωριά της περιφερειακής ενότητας Ευβοίας
Κατηγορία:Δήμος Διρφύων - Μεσσαπίων
Βραβεία Αμερικανικής Ακαδημίας Κινηματογράφου 2013

thumb|250px|Η 86η Απονομή των Βραβείων της Αμερικανικής Ακαδημίας Κινηματογράφου.

Η **86<sup>η</sup> Απονομή των Βραβείων της Ακαδημίας Κινηματογράφου**, γνωστά κυρίως ως **Βραβεία Όσκαρ**, τίμησε τις καλύτερες ταινίες του 2013 και πραγματοποιήθηκε στις 2 Μαρτίου 2014. Η τελετή προγραμματίστηκε το μήνα Μάρτιο και όχι το Φεβρουάριο, όπως συνηθίζεται, για να μη συμπέσει με τους Χειμερινούς Ολυμπιακούς Αγώνες 2014. Οικοδέσποινα της βραδιάς ήταν για δεύτερη φορά η Έλεν ΝτιΤζένερις. Πρώτη φορά παρουσίασε τα βραβεία το 2007 στην 79η Απονομή των Βραβείων.

Οι υποψηφιότητες ανακοινώθηκαν στις 16 Ιανουαρίου 2014 από την πρόεδρο της Ακαδημίας Σέριλ Μπουν Άιζακς και τον ηθοποιό Κρις Χέμσγουορθ.

Η ταινία *[[Gravity (ταινία)|Gravity]]* κέρδισε 7 βραβεία, τα περισσότερα της απονομής, ανάμεσα στα οποία και το Όσκαρ Σκηνοθεσίας για τον Αλφόνσο Κουαρόν. Η ταινία *[[12 Χρόνια Σκλάβος]]* κέρδισε 3 βραβεία, συμπεριλαμβανομένου του Όσκαρ Καλύτερης Ταινίας και Β' Γυναικείου Ρόλου για τη Λουπίτα Νιόνγκο. Η ταινία *[[Dallas Buyers Club]]* κέρδισε επίσης 3 βραβεία και έγινε η 5η ταινία στην ιστορία που κέρδισε αμφότερες τις κατηγορίες Α' Ανδρικού και Β' Ανδρικού Ρόλου για τους Μάθιου Μακόναχι και Τζάρεντ Λίτο αντίστοιχα. Το βραβείο Α' Γυναικείου Ρόλου κέρδισε η Κέιτ Μπλάνσετ για την ερμηνεία της στην ταινία *[[Θλιμμένη Τζάσμιν]]*.

## Υποψηφιότητες και Βραβεία

### Τιμητικό Βραβείο
* Άντζελα Λάνσμπερι
* Στιβ Μάρτιν
* Πιέρο Τόσι

### Ανθρωπιστικό Βραβείο Τζιν Χέρσολτ
* Αντζελίνα Τζολί

## Πολλαπλές υποψηφιότητες
* **10**: *[[Οδηγός διαπλοκής]]* και *[[Gravity (ταινία)|Gravity]]*
* **9**: *[[12 χρόνια σκλάβος]]*
* **6**: *[[Captain Phillips]]*, *[[Dallas Buyers Club]]* και *[[Nebraska (ταινία)|Nebraska]]*
* **5**: *[[Δικός της]]* και *[[Ο λύκος της Wall Street]]*
* **4**: *[[Philomena]]*
* **3**: *[[Θλιμμένη Τζάσμιν]]* και *[[Χόμπιτ: Η Ερημιά του Νοσφιστή]]*
* **2**: *[[Αύγουστος (ταινία)|Αύγουστος]]*, *[[Εγώ, ο Απαισιότατος 2]]*, *[[Ψυχρά κι Ανάποδα]]*, *The Grandmaster*, *[[Ο υπέροχος Γκάτσμπυ (ταινία, 2013)|Ο υπέροχος Γκάτσμπυ]]*, *[[Inside Llewyn Davis]]*, *[[Ο Μοναχικός Καβαλάρης (ταινία, 2013)|Ο Μοναχικός Καβαλάρης]]* και *Ο μόνος επιζών*

## Δείτε επίσης
* Βραβεία Σωματείου Αμερικανών Ηθοποιών του 2013
* Βραβεία Βρετανικής Ακαδημίας Κινηματογράφου 2013
* Χρυσές Σφαίρες του 2013

## Παραπομπές


## Εξωτερικοί σύνδεσμοι

* Επίσημη ιστοσελίδα των Βραβείων Όσκαρ
* Επίσημη ιστοσελίδα της Αμερικανικής Ακαδημίας Κινηματογραφικών Τεχνών και Επιστημών

Οσκαρ
Κατηγορία:Τελετές απονομής βραβείων Όσκαρ
Όσκαρ 2013

Ο όρος **Όσκαρ 2013** μπορεί να αναφέρεται:

* Στα Βραβεία Αμερικανικής Ακαδημίας Κινηματογράφου 2012
* Στα Βραβεία Αμερικανικής Ακαδημίας Κινηματογράφου 2013
Αγριλιά

Με το όνομα **Αγριλιά** αναφέρονται τα παρακάτω.

## Φυτά

* Αγριελιά

## Οικισμοί
*Αγριλιά Αιτωλοακαρνανίας
*Αγριλιά Αχαΐας
*Αγριλιά Θηρασίας 
*Αγριλιά Κρατήγου Λέσβου
*Αγριλιά Λασιθίου
*Αγριλιά Μεσσηνίας
*Αγρελιά Τρικάλων
*Αγριλιά Φθιώτιδας

## Δείτε επίσης

* Νέα Αγριλιά Μεσσηνίας, οικισμός της δημοτικής ενότητας Αετού του Δήμου Τριφυλίας που παλιότερα ονομαζόταν Αγριλιά
*Παραλία Βέργας Μεσσηνίας, οικισμός του δήμου Καλαμάτας που παλιότερα ονομαζόταν Αγριλιά
*Αγριλιάς Κεφαλληνίας, οικισμός της δημοτικής ενότητας Ερίσου στην Κεφαλλονιά
*Αγριέλαια ή Αγρελιά είναι νησίδα των Δωδεκανήσων πολύ κοντά στη Μεγίστη (Κατελλόριζο)

Κατηγορία:Αποσαφηνίσεις ελληνικών τοπωνυμίων
Μπατίστ Αλοέ

Ο **Μπατίστ Αλοέ** (γεννημένος στις 29 Ιουνίου 1994) είναι Γάλλος ποδοσφαιριστής ο οποίος αγωνίζεται ως αμυντικός για λογαριασμό της Βαλανσιέν ΦΚ.

## Βιογραφικό
Ο Αλοέ γεννήθηκε στην Λα Σιοτά, στο νομό των Μπους-ντυ-Ρον (Bouches-du-Rhône). Ως νεαρός, αγωνίστηκε στην τοπική ομάδα της γενέτειράς του, την ES La Ciotat, προτού ενταχθεί στα τμήματα υποδομής της Ολιμπίκ Μαρσέιγ το 2003. Πραγματοποίησε το επαγγελματικό του ντεμπούτο με την πρώτη ομάδα του συλλόγου στις 4 Οκτωβρίου 2012 για το Γιουρόπα Λιγκ της σεζόν 2012–13 απέναντι την κυπριακή ομάδα ΑΕΛ Λεμεσού σε μια εντός έδρας νίκη με σκορ 5–1. Αγωνίστηκε σε ολόκληρα τα 90 λεπτά της συγκεριμένης αναμέτρησης στη θέση του αριστερού αμυντικού. Σκόραρε το πρώτο γκολ της καριέρας του στις 6 Μαρτίου του 2015, σε εκτός έδρας νίκη της Μαρσέιγ επί της Τουλούζ με σκορ 6-1, στο πλαίσιο της 28ης αγωνιστικής της Λιγκ 1.

Με το τέλος της σεζόν 2014-2015 και την έλευση του Μίτσελ στον πάγκο της Ολιμπίκ Μαρσέιγ, ο Αλοέ δεν υπολογιζόταν στα πλάνα του, με αποτέλεσμα να δοθεί δανεικός στη Βαλανσιέν ΦΚ της Λιγκ 2  τον Αύγουστο του 2015 για ένα χρόνο.Στο διάστημα αυτό, ο Αλοέ μέτρησε συνολικά 26 εμφανίσεις.

Όταν επέστρεψε από το δανεισμό του, η Ολιμπίκ Μαρσέιγ είχε ως υπηρεσιακό προπονητή τον Φρανκ Πασί, ο οποίος επίσης δεν υπολόγιζε τον Αλοέ στα πλάνα του. Η Βαλανσιέν ΦΚ κινήθηκε και πάλι για τον Γάλλο αμυντικό, με αποτέλεσμα τον Αύγουστο του 2016 να επιστρέψει και πάλι ως δανεικός για ένα χρόνο,προσθέτοντας 21 επιπλέον εμφανίσεις στο ενεργητικό του.

Με το πέρας του δεύτερου δανεισμού του, ο Αλοέ έμεινε ελεύθερος από τη Μαρσέιγ και η Βαλανσιέν ΦΚ τον απέκτησε μόνιμα, προσφέροντας του τριετές συμβόλαιο συνεργασίας. Το πρώτο του γκολ με τη φανέλα της Βαλανσιέν ΦΚ το πέτυχε το Σεπτέμβριο του 2017 σε εντός έδρας αναμέτρηση με τη ΡΚ Λανς, στο πλαίσιο της έβδομης αγωνιστικής της Λιγκ 2 για τη σεζόν 2017-18.

Ο Αλοέ έχει, επίσης, αγωνιστεί δύο φορές με την Εθνική Γαλλίας U18 το 2012.

## Παραπομπές


## Πηγές

*

## Εξωτερικοί Σύνδεσμοι

*Προφίλ από το Eurosport

Κατηγορία:Γάλλοι ποδοσφαιριστές
Κατηγορία:Ποδοσφαιριστές Εθνικής Γαλλίας Κ18
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Ολιμπίκ Μαρσέιγ
Εντρέ Ιβάνκα

Ο **Εντρέ Ιβάνκα** (1902-1974) ήταν Ούγγρος φιλόλογος και βυζαντινολόγος.

## Βιογραφία
Ο Ιβάνκα γεννήθηκε στις 24 Σεπτεμβρίου 1902 στη Βουδαπέστη. Προερχόταν από αρχοντική οικογένεια και ο πατέρας του, Εμμανούλ Ιβάνκα, είχε διατελέσει μέλος της Ουγγρικής βουλής και πρωθυπουργός. Καθώς γονείς του διαζεύχθηκαν, τον πήρε η μητέρα του και πήγαν στην Βιέννη το 1917. Φοίτησε αρχικά στο κολλέγιο των εκεί Βενεδικτίνων μοναχών. Η μητέρα του πέθανε όμως αιφνιδιαστικά το 1915. Εκεί ασχολήθηκε και με τη μελέτη της θεολογίας και θέλησε αρχικά να χειροτονηθεί ιερέας. Όμως τελικά δεν το πραγματοποίησε αλλά ασπάσθηκε τον Καθολικισμό εγκαταλείποντας τον Προτεσταντισμό το 1920.
Αφού εγκατέλειψε το κολλέγιο γράφτηκε στη Φιλοσοφική Σχολή του Πανεπιστημίου της Βιέννης, σπουδάζοντας κλασσική φιλολογία και φιλοσοφία, ιδιαίτερα πλατωνική. Το 1926 έλαβε το πτυχίο του και το επόμενο έτος παντρεύτηκε.
Το 1933 ανακηρύχθηκε υφηγητής στη Φιλοσοφική Σχολή του Πανεπιστημίου της Βουδαπέστης.
Το 1940 κλήθηκε να διδάξει στο νεοϊδρυθέν Πανεπιστήμιο του Κλάεσενμπουργκ, στην Τρανσυλβανία, ενώ την ίδια χρονιά εξελέγη μέλος της Ακαδημίας Επιστημών της Βουδαπέστης.
Μετά το τέλος του Β΄ Παγκοσμίου Πολέμου επέστρεψε στην Βιέννη και διορίσθηκε έκτακτος εντεταλμένος καθηγητής της κλασικής φιλολογίας στο Πανεπιστήμιο της πόλης.
Από το 1947 δίδασκε έκτακτος καθηγητής κλασικής φιλολογίας στο πανεπιστήμιο του Γκράατζ. Το 1961 ονομάστηκε τακτικός καθηγητής Βυζαντινής φιλολογίας και των πνευματικών επιστημών (Φιλοσοφίας και Μυστικής Θεολογίας του Βυζαντίου). Το 1969 αποχώρησε λόγω ορίου ηλικίας. Πέθανε στις 6 Δεκεμβρίου 1974. Πρωτοστάτησε στην ίδρυση Εταιρεία Βυζαντινών Σπουδών στην Αυστρία, της οποίας χρημάτισε και πρώτος πρόεδρος.

## Συγγραφικό έργο
* *Ελληνικά και χριστιανικά στοιχεία στην πρώτη Βυζαντινή πνευματική ζωή*, Βιέννη 1947
* *Plato christianus*, 1965

## Παραπομπές


## Πηγές
* Κωνσταντίνος Μπόνης: «Μνήμη Endre von Ivanka», *Θεολογία*, τόμ. 48 (1977), σελ. 185-198

Κατηγορία:Ούγγροι φιλόσοφοι
Κατηγορία:Βυζαντινολόγοι
Κατηγορία:Απόφοιτοι του Πανεπιστημίου της Βιέννης
Γεράσιμος Λύχνος

Ο **Γεράσιμος Λύχνος** (Κέρκυρα, 1894 - 16 Οκτωβρίου 1976) ήταν Έλληνας δημοσιογράφος, συγγραφέας και πολιτικός.

Γεννήθηκε στην Κέρκυρα και σπούδασε Πολιτικές Επιστήμες στο Πάντειο Πανεπιστήμιο. 

Από το 1912, φοιτητής ακόμα, ξεκίνησε να εργάζεται ως δημοσιογραφικός συντάκτης για να εξελιχθεί σε σύντομο χρονικό διάστημα σε πολιτικό αρθρογράφο, αρχισυντάκτη και διευθυντή σε αθηναϊκές εφημερίδες (*Πατρίς*, *Νέα Ελλάς*, *Σκρίπ*, *Νέον Άστυ*, *Ελεύθερος Τύπος*, *Ελεύθερον Βήμα* κ.ά.). Διετέλεσε διευθυντής στην εφημερίδα "Ελεύθερον Βήμα" (1922-28).

Εξελέγη βουλευτής για πρώτη φορά στις εκλογές του 1936, με το Κόμμα Φιλελευθέρων. Επανεξελέγη με το ίδιο κόμμα στις εκλογές των ετών 1950 και 1951.

Στην κυβέρνηση του Σοφούλη υπηρέτησε ως υφυπουργός παρά τω Πρωθυπουργώ από τις 14 Φεβρουαρίου 1946 ως τις 4 Απριλίου 1946. Επίσης, ήταν υφυπουργός Προεδρίας της Κυβερνήσεως στην κυβέρνηση του Παπάγου από τις 15 Δεκεμβρίου 1954 ως τις 6 Οκτωβρίου 1955.

Στις εκλογές του 1952 , του 1956 και του 1958 εκλεγόταν συνεχώς με τον Ελληνικό Συναγερμό την πρώτη φορά και στις δύο άλλες αναμετρήσεις με την Εθνική Ριζοσπαστική Ένωση. Για τελευταία φορά εξελέγη βουλευτής Κερκύρας με την ΕΡΕ στις εκλογές του 1961, 1963 και 1964.

Ήταν μέλος της ελληνικής κοινοβουλευτικής αντιπροσωπείας στο Συμβούλιο της Ευρώπης.

Υπήρξε από τα πρώτα μέλη της ΕΣΗΕΑ και έγραψε άρθρα και μελετήματα για τα προβλήματα και τις βασικές αρχές της Δημοσιογραφίας. 

Κηδεύτηκε στην Κέρκυρα.

## Έργα
*"Η αλήθεια περί των πολιτικών δυνάμεων εις την Ελλάδα" (1966)
*"Το Μικρό Νησί" (με το ψευδώνυμο Γάιος Λάκκος)

## Παραπομπές


Κατηγορία:Έλληνες δημοσιογράφοι του 19ου αιώνα
Κατηγορία:Βουλευτές Κέρκυρας
Κατηγορία:Βουλευτές εκλεγμένοι με το κόμμα των Φιλελευθέρων
Κατηγορία:Βουλευτές εκλεγμένοι με τον Ελληνικό Συναγερμό
Κατηγορία:Βουλευτές εκλεγμένοι με την ΕΡΕ
Κατηγορία:Έλληνες υφυπουργοί παρά τω Πρωθυπουργώ
Κατηγορία:Έλληνες υπουργοί Τύπου
Κατηγορία:Έλληνες υφυπουργοί Προεδρίας
Κατηγορία:Βουλευτές Κέρκυρας - Παξών
Αλεξάντρ Αλφόνς

Ο **Αλεξάντρ Αλφόνς**, γεννημένος στις 17 Ιουνίου 1982 στο Παρίσι, είναι Γάλλος ποδοσφαιριστής ο οποίος αγωνίζεται ως επιθετικός για λογαριασμό της Σταντ Μπρεστουά.

## Βιογραφία
Παίκτης έχοντας ξεκινήσει από πολύ μικρή ηλικία την ενασχόληση με το ποδόσφαιρο μέσω ερασιτεχνικού σωματείου με έδρα το Σανουά, την **G.A.F.E.P**, ενώ στη συνέχεια την ΚΣΜ Ωμπόν, στην πορεία εντάχθηκε στα τμήματα υποδομής της Σαιν-Λε, η οποία βρισκόταν εντός της ευρύτερης περιοχής του Παρισιού. 

Ο Φιλίπ Ρομιέ του πρότεινε να μετακομίσει στη Σεντάν, ωστόσο ο νεαρός προτίμησε τελικά την Γκρενόμπλ. Δίχως να μπορέσει να αγωνιστεί σε κάποια αναμέτρηση της πρώτης ομάδας, παραχωρήθηκε ως δανεικός για τη σεζόν 2003-2004, στην ελβετική Καρούζ, ώστε οι διοικούντες την Γκρενόμπλ να μπορούν να τον παρακολουθούν καλύτερα. Μετά από τον δανεισμό του αυτόν, έλυσε τη συνεργασία του με την Γκρενόμπλ υπέγραψε συμβόλαιο συνεργασίας με την ΦΚ Λα Σω-ντε-Φον.

Έχοντας πραγματοποιήσει μια πολύ καλή σεζόν (πέτυχε 17 τέρματα), αποκτήθηκε το καλοκαίρι του 2005 από την ΦΚ Ζυρίχη. Τρίτος επιθετικός του συλλόγου πίσω από τους Ράφαελ και Αλχασάν Κεϊτά, κατάφερε σταδιακά να πείσει με τις ικανότητές του και να βρει θέση στην αρχική ενδεκάδα του συλλόγου. Με την ομάδα της Ζυρίχης, κατέκτησε τρεις φορές το ελβετικό πρωτάθλημα (2006, 2007, 2009) και συμμετείχε στο Τσάμπιονς Λιγκ. Η ομάδα του αποκλείστηκε στον δεύτερο προκριματικό γύρο της διοργάνωσης για τη σεζόν 2006-2007 και στον τρίτο προκριματικό την αμέσως επόμενη σεζόν. Αγωνιζόμενη, πλέον, στο Κύπελλο ΟΥΕΦΑ, η Ζυρίχη στη συνέχεια της διοργάνωσης αποκλείστηκε στη φάση των 32. Στη διάρκεια του Τσάμπιονς Λιγκ της σεζόν 2009-2010, η Ζυρίχη κατάφερε να πάρει την πρόκριση για τη φάση των ομίλων της διοργάνωσης. Εκεί, ο Αλφόνς κατάφερε να πετύχει ένα τέρμα στη συντριβή της ομάδας του με σκορ 6-1 από την Μαρσέιγ. 

Στις 24 Ιανουαρίου 2012, εκμεταλλεύτηκε την περίοδο της χειμερινής μεταγραφικής περιόδου για να επιστρέψει στη Γαλλία, υπογράφοντας συμβόλαιο συνεργασίας με την Μπρεστ η οποία έψαχνε αντικαταστάτη για τον Νολάν Ρου, ο οποίος είχε μόλις αποχωρήσει με προορισμό τη Λιλ. Υπέγραψε συμβόλαιο διάρκειας δυόμισι ετών με τον βρετονικό σύλλογο, έναντι ενός ποσού που υπολογίζεται στα 500.000 ευρώ.

Αγωνίστηκε με την Εθνική Γουαδελούπης στη διάρκεια του Gold Cup 2009.

## Καριέρα

Έως τις 1 Ιουνίου 2013

Πηγή: LFP (Ligue de Football Professionnel)

## Παραπομπές


## Εξωτερικοί σύνδεσμοι
* Προφίλ του Αλεξάντρ Αλφόνς στο footballdatabase.eu
* Στατιστικά στο dbFCZ (ΦΚ Ζυρίχη)

Κατηγορία:Γάλλοι ποδοσφαιριστές
Κατηγορία:Ποδοσφαιριστές από τη Γουαδελούπη
Κατηγορία:Ποδοσφαιριστές Εθνικής Γουαδελούπης
Κατηγορία:Ποδοσφαιριστές ΦΚ Λα Σω-ντε-Φον
Κατηγορία:Ποδοσφαιριστές ΦΚ Ζυρίχη
Κατηγορία:Ποδοσφαιριστές Σταντ Μπρεστουά
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Ετουάλ Καρούζ ΦΚ
Ακάρεα

Τα ** Ακάρεα** είναι τάξη των αραχνιδίων που περιλαμβάνει το άκαρι και το τσιμπούρι.

## Παραπομπές


Κατηγορία:Αραχνίδια
Μεχντί μπεν Μπαρκά

Ο **Μεχντί μπεν Μπαρκά** (Ιανουάριος 1920 - εξαφανίστηκε στις 29 Οκτωβρίου 1965) ήταν Μαροκινός πολιτικός.

## Βίος
Ο Μεχντί μπεν Μπαρκά γεννήθηκε το 1920 στο Ραμπάτ από φτωχή οικογένεια. Σπούδασε μαθηματικά. Φοιτητής ακόμα συμμετείχε στη συγκρότηση της κίνησης Ιστικλάλ, η οποία μετά την επάνοδο του σουλτάνου Μοχάμεντ μπεν Γιοσέφ, ως βασιλιά Μοχάμεντ Ε', συνεργάστηκε μαζί του για ένα ανεξάρτητο Μαρόκο. Ο Μεχντί μπεν Μπαρκά εκλέχθηκε πρόεδρος της πρώτης εθνοσυνέλευσης και υποδέχθηκε επίσημα τον βασιλιά. Η κίνηση Ιστικλάλ ήταν πολυσυλλεκτική και ο μπεν Μπαρκά ήταν ένας επαναστάτης διανοούμενος που ήθελε την πρόοδο του λαού του Μαρόκου. Από την κίνηση Ιστικλάλ προήλθε ένα κόμμα της αριστεράς, η Εθνική Ένωσις των Λαϊκών Δυνάμεων με γενικό γραμματέα τον Μεχντί μπεν Μπαρκά. Το κόμμα συστήθηκε στην Καζαμπλάνκα, πόλη με πολλούς εργάτες. Η ρήξη ανάμεσα στο παλάτι και το αριστερό κόμμα άρχισε να δημιουργείται και να ευρύνεται όταν ο μπεν Μπαρκά τραυματίστηκε σοβαρά σε οδικό ατύχημα, μεταξύ Ραμπάτ και Καζαμπλάνκας. Ο Μπαρκά ισχυριζόταν πως δεν ήταν τυχαίο. Στη συνέχεια, αφού καταδικάστηκε για τις ιδέες του σε θάνατο από τον βασιλιά του Μαρόκου Χασάν, αυτοεξορίστηκε στη Γενεύη και αγωνίστηκε για τη σύγκληση ενός συνεδρίου του Τρίτου Κόσμου στην Αβάνα.

Στις 29 Οκτωβρίου 1965 κι ενώ ετοιμαζόταν για μια συνάντηση στα Ηλύσια Πεδία, στο Παρίσι, με κάποιον συνεργάτη του με σκοπό να γευματίσουν από κοινού με κάποια άλλα πρόσωπα με τα οποία θα συνεργαζόταν για την παραγωγή μίας ταινίας κατά της αποικιοκρατίας, απήχθη από δύο Γαλλους αστυνομικούς σε μια μικρή κοινότητα του Εσσόν και έκτοτε αγνοείται.

Το 1966 ξέσπασε στη Γαλλία δικαστικό σκάνδαλο τεραστίων διαστάσεων για την εξαφάνιση και τη δολοφονία του Μεχντί μπεν Μπαρκά. Η δίκη δεν φώτισε καθόλου την υπόθεση. Ο Αχμέντ Ντλίμι, αρχηγός των μαροκινών μυστικών υπηρεσιών, πρωταγωνιστής στην υπόθεση, βασικός μάρτυρας και ύποπτος -μαζί με τον υπουργό Εσωτερικών του Μαρόκου Μοχάμεντ Ουφκίρ- της δολοφονίας του Μπεν Μπαρκά σε σπίτι ανθρώπου του υπόκοσμου στο Παρίσι, προσπάθησε να βραχυκυκλώσει τη διαδικασία. Στις 18 Οκτωβρίου του 1966, επικαλούμενος γαλλομαροκινή σύμβαση, επιχείρησε να μεταφέρει την εκδίκαση της υπόθεσης στο Μαρόκο. Δεν το πέτυχε μεν, αλλά τελικά αυτός, όπως και άλλοι τρεις κατηγορούμενοι, αθωώθηκαν. Ο μοναδικός αυτόπτης μάρτυς, ο Ζορζ Φιζόν, αυτοκτόνησε υπό μυστηριώδεις συνθήκες στις αρχές του 1966, όταν άρχισαν να κυκλοφορούν ανοιχτά πλέον φήμες για ανάμιξη στην υπόθεση των μυστικών γαλλικών υπηρεσιών, του γαλλικού υπουργείου Εσωτερικών, για συνέργειά τους στο έγκλημα. Το πτώμα του Μπεν Μπαρκά δεν ανακαλύφθηκε ποτέ.

## Πηγές
* Jerome Brisset, «Η εξαφάνισις του Μπεν Μπαρκά. Τυχαίος θάνατος ή έγκλημα;», Ιστορία Εικονογραφημένη, τ. 61 (Ιούλιος 1973), σελ.50-61

## Παραπομπές


Κατηγορία:Μαροκινοί πολιτικοί
Κάστρο Γαλατιανής

Το **Κάστρο Γαλατιανής** είναι οχυρωματικό έργο βυζαντινών χρόνων στην Κάλυμνο, σήμερα αρχαιολογικός χώρος. Βρίσκεται χτισμένο στο όρος Γαλατιανή και σε υψόμετρο 589 μέτρα.

Κατασκευάστηκε τον 7ο αιώνα μ.Χ. για προστασία από τις Αραβικές επιδρομές της εποχής και στο εσωτερικό του υπήρξε ο μεσαιωνικός οικισμός της Γαλατιανής . Τα τείχη του είχαν πάχος από 1,35 και 1,6 έως 2 μέτρα και κάλυπταν την νότια και δυτική πλευρά του οικισμού, οι υπόλοιπες ήταν ατείχιστες και προστατεύονταν από απόκρημνο γκρεμό. Το κάστρο της Γαλατιανής είχε οπτική επαφή με το Καστέλλι και το Κάστρο Αγίου Κωνσταντίνου Τελένδου.

Άγνωστο πότε εγκαταλείφθηκε, οι αρχαιολογικές έρευνες δείχνουν ότι διατηρήθηκε τουλάχιστον έως τον 10ο αιώνα μ.Χ.. Σήμερα διατηρείται το τείχος μέχρι τα 2,6 μέτρα, τμήματα των υδατοδεξαμενών και τα θεμέλια των κατοικιών.

## Πηγές
* *CORPUS Αρχαιολογία, ιστορία των πολιτισμών*, τεύχος 72, Ιουνίου 2005, Εκδόσεις Περισκόπιο, Μιχαήλ Ι. Κουτελλάς , σελίδες 65-66, *Τα Βυζαντινά κάστρα της Καλύμνου*.

Κατηγορία:Κάστρα της Καλύμνου
Κατηγορία:Βυζαντινά κάστρα στην Ελλάδα
Κάστρο Αγίου Κωνσταντίνου Τελένδου

Το **Κάστρο Αγίου Κωνσταντίνου** είναι οχυρωματικό έργο στη νησίδα Τέλενδο, που βρίσκεται δίπλα στην Κάλυμνο στα Δωδεκάνησα. Το κάστρο στο εσωτερικό του περιελάμβανε μεσαιωνικό οικισμό, βρισκόταν απέναντι από το Καστέλλι και είχε οπτική επαφή με το Κάστρο Γαλατιανής. Είναι κτισμένο σε βραχώδες έδαφος στα βόρεια της νησίδας, σε υψόμετρο 250 μέτρα, και οφείλει το όνομα του στον ναό που βρίσκεται μέσα σε αυτό.

Το κάστρο είχε τείχη πάχους από 1 έως 1,5 μέτρα και είχε μόνο μία πύλη στο μοναδικό προσβάσιμο σημείο, αφού περιβαλλόταν από γκρεμούς. Είχε προτείχισμα και διασώζεται σήμερα ερείπια μικρού πύργου-παρατηρητηρίου. Το κάστρο πιστεύεται ότι κτίστηκε κατά το δεύτερο μισό του 7ου αιώνα για προστασία του οικισμού από τις αραβικές επιδρομές της εποχής. Πιστεύεται ότι το κάστρο και ο οικισμός διατηρήθηκαν μέχρι τον 10ο αιώνα, οπότε επανακατοικήθηκαν τα παράλια της νησίδας.

Σήμερα διασώζονται τα τείχη του σε χαμηλό ύψος, ερείπια οικιών, και ο ναός των Αγίων Κωνσταντίνου και Ελένης, που κτίστηκε πάνω σε ερείπια βασιλικής, όπου διασώζονται τοιχογραφίες του 7ου αιώνα.

## Παραπομπές


## Πηγές
* Μιχαήλ Ι. Κουτελλάς: «Τα Βυζαντινά κάστρα της Καλύμνου», *CORPUS / Αρχαιολογία, ιστορία των πολιτισμών*, τεύχος 72 (Ιουνίου 2005), Εκδόσεις «Περισκόπιο», σελίδες 67-68

Καστρο
Κατηγορία:Κάστρα των Δωδεκανήσων
Κατηγορία:Βυζαντινά κάστρα στην Ελλάδα
Αγένεια

Ως **αγένεια** εννοείται η προσβλητική συμπεριφορά, η έλλειψη διακριτικότητας ή/και η παράβαση των κανόνων καλής συμπεριφοράς. Η συγκεκριμένη σημασία προέκυψε συνεκδοχικώς από την πρωτογενή ποσοτική σημασία τού όρου «αγέννεια» (ἀ + γέννα) στα Αρχαία Ελληνικά, όπου δηλώνει την ταπεινή καταγωγή προέλευσης κάποιου. Η πολιτιστικώς (γεωγραφικώς, κοινωνικώς και οικονομικώς/ταξικώς) ταπεινή καταγωγή θεωρείτο από τον αρχαίο κόσμο γενικώς ως συναφής τού γνωστικώς απαίδευτου, ηθικώς αγροίκου ανθρώπου και κατ’ επέκταση, της παντελούς ευτέλειας ενός φρονήματος.

Αλλά, ενώ στον αρχαιοελληνικό πολιτισμό η αγένεια προέκυπτε περισσότερο είτε εκ του ευτελούς γένους, λόγω τής υπερισχύουσας φυσιοκρατίας (βλ. Σοφοκλή, Φιλοκτήτης 384, Οιδίπους επὶ Κολωνώ 1397, Ευριπίδη, Ανδρομάχη 190, Αριστοφάνη, Βάτραχοι 731), είτε εκ της ελλείψεως γενναιότητας (λόγω τού ηρωικού ιδεώδους), στον Ιουδαϊσμό επικεντρωνόταν κυρίως ―χωρίς να απουσιάζει και η πρώτη αιτία (Α’ Κορ. 1, 28), δηλ. τής μη ευγενούς καταγωγής― στον τόπο της καταγωγής ως πολιτιστικώς αναξίου: «εκ Ναζαρέτ δύναταί τι αγαθόν είναι;» (Ιω. 1, 46).

Για την Παύλεια οικουμενική και Ορθόδοξη Πατερική Ηθική, όπου «ουκ ένι Ιουδαίος ουδέ Έλλην, ουκ ένι δούλος ουδέ ελεύθερος, ουκ ένι άρσεν και θήλυ· πάντες γαρ υμείς είς εστε εν Χριστώ Ιησού» (Γαλ. 3, 28), η αγένεια δεν έχει ούτε φυσιοκρατικό/βιολογικό ή κοινωνικοοικονομικό (ταξικό), ούτε γνωστικό και πολιτιστικό νόημα, παρά μόνο θεολογικό, πνευματικό, ηθικό και υπαρξιακό. Με άλλα λόγια, το θέμα τής αγένειας εξαρτάται από την ελεύθερη βούληση του κάθε ανθρώπου. Αν ο άνθρωπος δεν παραιτηθεί από τα διάφορα πάθη (φιλαργυρία, αλαζονεία, γαστριμαργία, πορνεία κ.λπ.), δεν μπορεί να ελευθερωθεί από τούς πραγματικώς «αγενείς» τρόπους. Έρευνες έχουν δείξει, ότι ο πλούτος (ιδίως ο νεοπλουτισμός) προκαλεί αγένεια, καθώς πολλές φορές αποκαλύπτει η γλώσσα τού σώματος (Kraus & Kelder), όπως τα παγώνια που φουσκώνουν τις ουρές τους, για να περάσουν μηνύματα του τύπου «δες πόσο ωραίος είμαι». Γιατί, βεβαίως, μόνο η εξωτερική (επίπλαστη) λεκτική ευγένεια (savoir-vivre) δεν λογίζεται ως αληθινή πνευματικώς (ποιοτική και βαθειά) ευγένεια.

## Βιβλιογραφία
* Αβούρης Σ. Ν., «Αγεννής», *ΘΗΕ*, 1 (1962), σ. 205.
* Γαλίτης Γ. Α., «Αγενής», *ΘΗΕ*, 1 (1962), σ. 205.
* Kraus M. & Kelder D., «Ο πλούτος φέρνει… αγένεια». otherside.gr. 12/02/2009.
* Schmidt L., *Η Ηθική των Αρχαίων Ελλήνων*, εν Αθήναις 1901. 
* Kornarakis, K. I. (2022, March 12-13). Where is your God?: The person caught between vulnerability and hope during the pandemic crisis era. Faith, Hope and Vision: Proceedings of Conference, σσ. 112-134.

Κατηγορία:Εκφοβισμός
Κατηγορία:Ανθρώπινη συμπεριφορά
Κατηγορία:Κακοποίηση
Κατηγορία:Παρενόχληση
Ανδρέας Ντούτσος

Ο **Ανδρέας Ντούτσος** (1934 – 17 Ιανουαρίου 1996) ήταν Έλληνας  αγρότης και πολιτικός. Πρόεδρος Κοινότητας,Μέλος 1ης Κεντρικής Επιτροπής του ΠΑ.ΣΟ.Κ. μετά από  πρόταση του Ανδρέα Παπανδρέου με τον οποίο διατηρούσε στενές φιλικές σχέσεις,  βουλευτής με το ΠΑΣΟΚ στο νομό Αργολίδας, από το 1993 ως το θάνατό του.

## Βιογραφία
Διετέλεσε πρόεδρος Κοινότητας Κιβερίου Αργολιδας όπου εξελέγη στις εκλογικές αναμετρήσεις του 1978 (46,67%), 1982 (65,30%), 1986 (56,70%),1990(52,48%).
εξελέγη μέλος του Δ.Σ. της ΚΕΔΚΕ ως πρόεδρος της Κοινότητας Κιβερίου την περίοδο 1976-90.

Στις εκλογές του 1993 εξελέγη βουλευτής Αργολίδας με τη στήριξη του ΠΑΣΟΚ.

Πέθανε τον Ιανουάριο του 1996 και αντικαταστάθηκε στη Βουλή από τον πρώτο επιλαχόντα, Ιωάννη Θωμόπουλο.

## Παραπομπές


Κατηγορία:Βουλευτές εκλεγμένοι με το ΠΑΣΟΚ
Κατηγορία:Βουλευτές Αργολίδος
Κατηγορία:Αγρότες
Διομήδης Ψηλός

Ο **Διομήδης Ψηλός** (Αίγιο, 28 Ιανουαρίου 1928 - 4 Σεπτεμβρίου 2006) ήταν Έλληνας πανεπιστημιακός και πολιτικός, βουλευτής το 1974.

## Βιογραφία
Δίδαξε ως καθηγητής στην Ανωτάτη Βιομηχανική Σχολή Θεσσαλονίκης. Το 2003 εξελέγη ανεξάρτητο μη εκτελεστικό μέλος του Δ.Σ. του "Ευκλείδη"

Εξελέγη βουλευτής Αχαΐας με τη Νέα Δημοκρατία στις εκλογές του 1974, συγκεντρώνοντας 7.678 σταυρούς προτίμησης.

Ήταν σύμβουλος του πρωθυπουργού Γεωργίου Ράλλη , επιστημονικός σύμβουλος στην Ευρωπαϊκή Οικονομική Κοινότητα και διευθυντικό στέλεχος σε μεγάλες επιχειρήσεις και οργανισμούς.

Κηδεύτηκε στις 6 Σεπτεμβρίου 2006 από τον ιερό ναό του Αγίου Τρύφωνα στο Νεκροταφείο της Κηφισιάς.

## Παραπομπές


## Πηγές
* 

## Εξωτερικοί σύνδεσμοι
* Έργα 

Κατηγορία:Έλληνες πανεπιστημιακοί του 20ού αιώνα
Κατηγορία:Βουλευτές Αχαΐας
Κατηγορία:Βουλευτές εκλεγμένοι με τη Νέα Δημοκρατία